شەفەق نیوز/ شەوەکی ئمڕوو چوارشەممە، کابرایگ وە چەک پەلامار فەرمانگەیگ لە شار ئیلام فەیلی دایە، و تەقە لە فەرمانبەرەیلی کردیە.
وەگورەی زانیارییەیل، ئەو کەسە وەرجەیە فەرمانبەر ئەو فەرمانگەی (سازمان دارایی)ە بویە و لە کارەگەی دەرکریاس، ک ئمڕوو پەلاماری داگە.
هیزەیل ئەمنی پارێزگای ئیلام لە دەوروگەرد فەرمانگەگە بڵاو بوینە و ری هاتن وچگن وە کەس نیەن.
وەقسەی وەچەودیەیلیگ، لە دوای رویداوەگە دەنگ تەقە و هاتوچگن ئامبوڵانس ژنەفیاگە.
ئاژانس خەوەری فەرمی ئیران (ئیرنا) و (ئیسنا) و (میهر)یش لەی باوەتە نۊسانە: ئەو کەسە لە ناو فەرمانگەگە سێ کەس کوشتیە و پەنج کەسیش  زەخمدار کردیە و خوەییش کوشتیە.
